***План-канспект урока па вучэбнаму прадмету “Гісторыя Беларусі”***

***8 клас***

***Тэма: “Абагульненне да І раздзела “Беларускія землі у канцы XVIII - сярэдзіне XIX ст.ст”***

***Мэта:*** сістэматызацыя ведаў навучэнцаў па тэме: «Беларускія землі ў канцы XVIII – сярэдзіне XIX ст.ст.»

***Задачы:***

- паўтарыць і абагульніць асноўныя змены ў палітычных, эканамічных і сацыяльных адносінах, якія адбываліся на беларускіх землях у канцы XVIII - сярэдзіне XIX ст.ст.;

- вызначыць ступень засваення вучнямі навучальнага матэрыялу;

- садзейнічаць выхаванню да гістарычнай спадчыны сваёй краіны.

***Тып урока***: урок - абагульненне

***Тэхналогія:*** элементы гульнявога навучання.

***Абсталяванне :*** вучэбны дапаможнік , атлас па гісторыі Беларусі, рабочы сшытак, прэзентацыя, раздаткавы матэрыял;

Ход урока:

**1. Арыентацыйна-матывацыйны этап**

Настаўнік выяўляе гатоўнасць навучэнцаў да ўрока, праводзіць арганізацыйны інструктаж. Навучэнцы настройваюцца на дзейнасць, выконваюць рэкамендацыі настаўніка.

**2. Мэта-матывацыйны этап.**

Настаўнік называе тэму, мэту і задачы ўрока.

**3. Праверка ведаў і ўменняў навучэнцаў.**

***3.1. Гульня «Перастаўляшкі».***

У вывучаных паняццях мяняюцца месцамі літары. Неабходна, пераставіўшы правільна літары, не толькі назваць паняцце, але і даць яго азначэнне.

(паняцце:**1) яоўслас-саслоўе** (грамадская група людзей, якая мае спадчынныя (тыя, што перадаюцца ў спадчыну) правы і абавязкі

**2) кэцаярурк** **ваінпасць**-**рэкруцкая павінасць**(вайсковая павіннасць, уведзеная расійскім урадам у Беларусі пасля другога падзелу Рэчы Паспалітай)

**3)амяж ўярскайэй асесціла-мяжа яўрэйская аселасці**(частка тэрыторыі Расійскай імперыі ў 1794—1917 гг у межах якой дазвалялася сталае пражыванне асобам іўдзейскага веравызнання.)

**4)атнміяўа-аўтаномія**(шырокае ўнутранае самакіраванне, якое надаецца асобнай тэрыторыі ці народу, што кампактна пражывае ў межах дзяржавы).

**5)ыфлматіа-філаматы**(тайнае патрыятычнае студэнцкае таварыства ў Віленскім універсітэце ў 1817—1823 гг).

**6)арфілэыт-філарэты**(таварыства студэнцкай моладзі ў Вільні ў 1820—1823 гг

**7)зрбаро лятхшы-разбор шляхты**(комплекс мерапрыемстваў самадзяржаўя, у выніку якіх большасць дробнай шляхты выключалася з дваранства і пераводзілася ў падатковыя саслоўі).

**8)анкіфсцакыя-канфіскацыя** (прымусовае і бязвыплатнае адабранне маёмасці, грашовых сродкаў ва ўласнасць дзяржавы)

**9)анкфсеія-канфесія**(рэлігійны кірунак, веравызнанне з уласцівай яму абраднасцю)

**10)ыінвентар-інвентары**(кнігі, у якія аўтары ўносілі звесткі пра межы маёнтка)

**11)аелазбруўства-беларусазнаўства** (навука, якая вывучае гісторыю, культуру, традыцыі, адметнасць і агульнасць беларусаў, іх узаемаадносіны з суседзямі і ролю ў міжнароднай супольнасці народаў)

**3.2. Складзі пазлы (у канвертах дадзены разрэзаныя рэпрадукцыі, назваць карціну і яе аўтара)**



**(“Адступленне французаў праз Вільню ў 1812 г”.Мастак Я.Дамель)**



***(Полацкі езуіцкі касцёл і калегіум. Малюнак Н. Орды. Другая палова ХІХ ст.)***

**3.3. "Ты - мне, я - цябе"** (групы па - чарзе задаюць падрыхтаваныя загадзя пытанні)

**3.4. «Угадай, хто?»** (па характарыстыцы каманды павінны вызначыць гістарычную асобу)

**Валенцій Ваньковіч**. Ён скончыў Полацкі езуіцкі калегіум. Быў сябрам А. Міцкевіча, з’яўляўся ўдзельнікам таварыства філаматаў у час навучання ў Віленскім універсітэце. Працаваў у гістарычным жанры. У 12-гадовым узросце стаў сведкам падзей вайны 1812 г., што пазней адлюстраваў у серыі сваіх карцін, прысвечаных французскаму імператару («Напалеон ля вогнішча» і інш.). Мастак працаваў і ў партрэтным жанры, стварыў партрэты А. Пушкіна, А. Міцкевіча і інш.

Ураджэнец Беларусі кампазітар **Станіслаў Манюшка** напісаў музыку да камедыі-оперы В. Дунін-Марцінкевіча «Ідылія», якая ў 1852 г. была пастаўлена ў Мінску. Манюшка з’яўляецца заснавальнікам польскай класічнай музыкі. У сваіх творах ён выкарыстаў тэксты песень, сабраных Я. Чачотам.

Першым класікам новай беларускай літаратуры стаў ураджэнец Бабруйшчыны шляхціц **Вінцэнт Дунін-Марцінкевіч**. У сваіх вершаваных аповесцях і апавяданнях ёнадлюстраваў з’явы вясковага жыцця, душэўную прыгажосць і працалюбства сялян. У двухмоўнай камедыі-оперы «Ідылія» («Sielanka») Дунін-Марцінкевіч паказаў тагачаснае жыццё, калі паны размаўлялі па-польску, а мужыкі —па-беларуску. Складанне твораў на «мужыцкай» мове патрабавала немалой мужнасці, бо іх не падтрымлівалі ўлады і варожа сустракалі апалячаныя памешчыкі

Адным з пачынальнікаў новай беларускай літаратуры стаў выпускнік Полацкай езуіцкай акадэміі **Ян Баршчэўскі**, які пісаў і па-беларуску, і па-польску.Ён — аўтар 4-томнага зборніка «Шляхціц Завальня, або Беларусь у фантастычных апавяданнях», выдадзенагаў 1844—1846 гг. Сучаснікі параўноўвалі гэты твор са славутым зборам арабскіх казак «Тысяча і адна ноч».Прататыпам галоўнага героя фантастычнай аповесці Баршчэўскага «Душа не ў сваім целе», па меркаванні даследчыкаў, стаў Франц Савіч — кіраўнік Дэмакратычнага таварыства.

**Адам Міцкевіч**, які лічыцца класікам польскай літаратуры. Свае творы ён пісаў папольску, а сюжэтамі для іх станавіліся беларускія народныя паданні, гістарычныя падзеі на землях былога Вялікага Княства Літоўскага, а таксама яго рамантычнае каханне . Ён адлюстраваў гісторыю Таварыства філаматаў, удзельнікам якога быў у свае студэнцкія гады ў Віленскім універсітэце, у драматычнай паэме «Дзяды».

**3.5. «Хмара» дат** (прадстаўнік групы на дошцы з аблокі дат выбірае дату і адказвае якая падзея адбылася)

**1795**-3-падзел РП

**1794**-Абвяшчэнне яўрэйскай аселасці

**1811-1812**-“План Агінскага”

**10.06.1812**-Францыя абвясціла вайну Расійскай імперыі.

**12.06.1812**-Пераход французскай арміі цераз р.Неман

**14.11-16.11.1812**-Барацьба рускай арміі з французамі на р.Студзёнка.

**1817**- Стварэнне таварыства філаматаў

**1820-**Ставарэнне таварыства філарэтаў

 **24.12.1825**-Дзекабрскі рух

**1830-1831-** Паўстанне у Варшаве

**1839-**Полацкі царкоўны сабор прыняў рашэнне пра далучэнне ўніцкай царквы да рускай цэркві

**1832-**Віленскі універсітэт быў закрыты

**1840-** Пачала працаваць Горы-Горацкай земляробчая школа.

**3.6. «Ліст у мінулае»(прачытаць гістарычны дакумент і адказаць на пытанне)**

**1.** ***Знайдзіце і растлумачце ключавое слова:***

У вытрымцы з даклада віленскага генерал-губернатара Ф. Я. Міркавіча расійскаму імператару Мікалаю І: «…дзве вельмі важныя меры, своечасова прыведзеныя ў выкананне, значна спрыялі захаванню ў апошні час поўнага спакою ў краі стварэннем цвёрдай перашкоды зламысным намерам падбухторваць сялян супраць усталяваных улад. Меры гэтыя такія: перавод дзяржаўных сялян на пазямельнае аброчнае становішча і ўвядзенне правільных інвентароў у памешчыцкіх маёнтках. Першая знішчыла ўвесь цяжар, якім былі знясілены сяляне праз карыслі вас ць арандатараў, другая паклала мяжу самавольству памешчыкаў, вызначыўшы асноўныя правілы ўзаемных абавязацельстваў…»;

**2.** Ва ўмовах, калі расійскі ўрад не прызнаваў існавання самастойнай беларускай мовы і лічыў яе дыялектам рускай, П. Шпілеўскі адзначаў: «Беларуская мова такая самастойная… паданні, павер’і і казкі яе такія арыгінальныя… што… робіцца неабходным даследаваць і адшукаць галоўны прыстанак старажытнай рускай славяншчыны і пазнаёміцца выразна з першапачатковымі яе элементамі, якія зберагліся ў Беларусі; вывучаючы беларускую мову… мы вывучаем мову, паняцці і вераванні сваіх продкаў»

***Чаму П.Шпілеўскі адстойваў беларускую мову?***

***Чаму рускі ўрад лічыў што беларуская мова дыялект рускай?***

**4. Ацэнка дзейнасці навучэнцаў. Падвядзенне вынікаў.**

**5. Рэфлексія.** Пасля абагульнення навучэнцам прапануецца скончыць фразу: "Мне неабходна яшчэ раз паўтарыць…."

“Я аб многім даведаўся………”

“Я многа чаго не ведаў……….”